חברה זרה או offshore היא חברה שמנוהלת מחוץ לגבולות המדינה שבה הוקמה. הקמת חברה באופן זה היא חלק מהאינטרס של כל מדינה בעידוד השקעות זרות בתחומה על ידי משיכת אנשי עסקים שאינם אזרחי המדינה להקים ולהפעיל חברות בה.
כל מדינה מציבה תנאים אחרים להקמת חברה מסוג זה. חברה המוגדרת באופן זה מקבלת הרבה פעמים הקלות משמעותיות במדינה בה היא רשומה עד כדי פטור מלא מתשלומי מיסים. ישנן לא מעט מדינות ברחבי העולם המוכרות כ"מקלטי מס" ואנשי עסקים רבים פותחים שם חברות לצורך ניהול עסקים לגיטימיים.
באופן כללי כל אחד יכול לפתוח חברה זרה אולם לפני כן כדאי להתייעץ ולבחון את הכדאיות הכלכלית של הצעד. פתיחת חברה זרה מקובלת בחברות שמנהלות עסקים עם גורמים זרים או מעוניינות להרחיב את עסקיהן. חברות מסוג זה מקובלות בתחומי ההיי טק, ההשקעות בנדל"ן, יבוא וייצוא ואחרים.
אחד היתרונות המרכזיים של פתיחת חברה בחו"ל באופן זה הוא צמצום שיעורי מס גבוהים שנגבים מהחברה למינימום באופן חוקי לחלוטין ועל ידי כך גם לצמצם בעלויות הפעילות של החברה.
מעבר להליכים הפרוצדוראליים של רישום החברה, תכנון מס הוא חלק בלתי נפרד מהקמתה.
תכנון זה מיועד כדי למנוע מחד כפל מס – מצב שבו מוטל מיסוי הן על ידי מדינת היעד שבה נרשמת החברה ומדינת ישראל ומנגד כדי למנוע היעלמות, דהיינו מצב בו אף מדינה לא מטילה מס על ההכנסה. בעזרת תכנון המס ניתן לנצל את רמות המיסוי הנמוכות במדינות אחרות כדי להפחית את נטל המס.
חשוב להבין שגם המדינות עצמן עושות מאמצים כדי להימנע מכפל מס באמצעות אמנות בינלאומיות וחקיקה מדינתית על ידי אישורים שניתנים לתושבי חוץ שהם שילמו את המיסים הנדרשים במדינה שבה יצרו את הכנסתם ולכן זכאים מפטור בארצם.
כאן גם המקום להפריד בין הלבנת הון או הימנעות מתשלום מיסים ותכנון מס לגיטימי שבו נעשה שימוש באמצעים חוקיים כדי לצמצם את עלויות המיסוי. למען הסר ספק, אנו לא מעודדים הלבנת הון ו/או העלמת מיסים בכל דרך שהיא!
חלק נכבד מהפן הפרוצדוראלי הוא בחירת מדינת יעד להקמת החברה. בחירה זו תיעשה בהתאם למגוון רחב של שיקולים ומשתנה לפי נתונים רבים. אחרי בחירת המיקום יש להגיש לאישור רשם החברות במדינה הזרה את השם הרצוי.
סכום ההון של החברה אינו מוגבל אך במרבית המקומות יקבע שיעור מס בהתאם להון של החברה. ברוב המקרים ישנו צורך במשרד רשום שיהיה לפי החוק בשטח שיפוט של המדינה הזרה, אך הפעילות העסקית לא חייבת להתבצע בו.
התייעצו עם עורך דין לפני פתיחת חברה בחו"ל!
היבט המיסוי בעל חשיבות יוצאת דופן בכל הקשור לפתיחת חברה מעבר לים. התנהלות בלתי זהירה בתחום זה עלולה לחשוף את בעלי החברה להליכים פליליים ואזרחיים בתחום המיסוי והלבנת ההון בישראל ובמדינה הזרה ותוך כדי גם להוצאות כספיות מיותרות.
אם אתם חושבים על פתיחת חברה בחו"ל, מומלץ להקדים ולפנות אל משרד עורכי דין המתמחה בדיני מיסים ובדיני חברות, על מנת להבין לעומק את מגוון האפשרויות החוקיות שעומדות לרשותך. משרד עורכי דין דורה כהן ויצמן ושות' מעניק יעוץ משפטי אישי ומקצועי בנושא, ונשמח לסייע גם לך!